**I Z V J E Š Ć E O R A DU N A Č E L N I K A**

**OPĆINE BEREK**

**za razdoblje siječanj - lipanj 2021.**

1. **UVOD**

 Sukladno zakonskim obvezama, utvrđenih i Statutom Općine Berek („Službeni glasnik Općine Berek“, broj 01/21), načelnik je obvezan dva puta godišnje podnijeti općinskom Vijeću izvješće o svom radu (u daljnjem tekstu: Izvješće). Ovo je prvo Izvješće koje podnosim Općinskom vijeću za 2021. godinu

O prethodnom razdoblju izvješćujem Vas nastavno po oblastima djelovanja općinske uprave.

1. **AKTIVNOSTI OPĆINSKOG NAČELNIKA**

Nova 2021. godina počela je radno, nastavili smo provedbu već započetnih projekata ali smo krenuli i u nove projekte. Od „starih“ projekata tu je bila „Sanacija društvenog doma u Bereku i uređenje vanjskog dijela“, a radovi su završeno u ožujku.

Radovi na izgradnji Kulturnog centra su u punom zamahu i sada se već dobila vizija kako će naš Kulturni centar u konačnici izgledati.

Od ostalih važnih projekta u općini je i kanalizacija u Bereku koju kao naručitelj provode Komunalije Vodovod d.o.o. iz Čazme. Drugi dio izgradnje sustava odvodnje i pročišćavanje otpadnih voda naselja Berek ponovno je krenuo u srpnju, ali svi radovi teku po planu sukladno sredstvima koja su predviđena za ovu godinu kako od strane Hrvatskih voda koje sufinanciraju 80% svih radova, pa tako i od Općine Berek.

 Što se tiče društveno korisnog projekta u koji je Općina ušla kao partner Udruzi „Zadovoljna žena“ iz Bjelovara, on se provodi sukladno epidemiološkim mjerama. Iako je sada ljetna stanka, uskoro će krenuti sve aktivnosti u koje se mogu uključiti sve žene iz naše općine pa i iz susjednih općina.

Općina je prošle kandidirala projekat koji se odnosi na Uspostavu i uređenje poučnih staza, vidikovaca i ostale manje infrastrukture pri APPRRR-u te smo u svibnju ove godine dobili Odluku o prihvaćanju našeg projekta koji će tako biti financiran u 100% iznosu, a procijenjeni iznos potpore iznosi 743.125,00 kn. Sada imamo rok od godine dana da provedemo javnu nabavu i odaberemo izvođača radova, ali prije svega, potrebno je detaljno proći kroz projektiranje i kompletno osmišljavanje kako se kasnije, u provedbi ne bi dogodili neki propusti. Realizacijom ovog projekta podigli bi turizam u našoj općini na višu razinu kako bi Turistička zajednica Garić grad ispunila svoju svrhu i postojanje.

U 2021. godini prijavili smo projekat „Sanacija i rekonstrukcija dijela javne rasvjete u općini Berek“ prema javnom pozivu Ministarstva regionalnog razvoja i fondova EU te smo za isti projekat i dobili 200.000,00 kn, dok je ukupna vrijednost projekta bila, uključujući i uslugu stručnog nadzora nad izvođenjem radova, 373.187,50 kn. Radovi su bili ubrzo nakon potpisa Ugovora sa odabranim izvođačem, Rotorom d.o.o. iz Bjelovara i gotovi.

Prema Javnom pozivu Ministarstva prostornog uređenja, graditeljstva i državne imovine, prijavili smo i projekat pod nazivom „ Uređenje i asfaltiranje nerazvrstanih cesta u naselju Podgarić – vikend naselju“. Odlukom Ministarstva, za izvođenje predmetnih radova dodijeljeno nam je 149.835,00 kn, dok će ostatak financirati Općina. Ugovor o izvođenju radova potpisan je sa Cestama d.d., radovi će uskoro i započeti i u vrlo kratkom roku i završeni obzirom da se radi o dionici dugoj 1000m.

Općina ima u planu i dalje kandidirati i provoditi projekte kako bi svi osjetili dobrobit ulaganja u poboljšanje kvalitete života.

1. **ZAKLJUČAK**

Podneseno Izvješće o radu općinskog načelnika Općine Berek za razdoblje od siječanj – lipanj 2021. godine sadrži prikaz poslova i zadataka iz nadležnosti načelnika, izvršnog tijela Općine Berek.

**Općinski načelnik**

Mato Tonković

**KLASA**: 022-06/21-01/04

**URBROJ**: 2123/02-02-21-2

Berek, 05. srpnja 2021.g.